proxectonos/corpus_dominio_legal_administrativo_tmp huggingface dataset:
15/07/2014 | Administración LocalMunicipal
Culleredo
Medio, Obras e Servizos
Xestión de Biomasa UME/2013/688 don Antonio Rumbo Rioboo

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de no-vembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/688 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON ROMAN ANGEL SENLLE TORRONTERAS Culleredo, 08 de xullo de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
15/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de xullo de 2014, da Xefatura Territorial da Coruña, pola que se somete a información pública dunha instalación eléctrica no concello de Narón (expediente IN407A 2014/081-1)

Resolución do 3 de xullo de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Narón (expediente IN407A 2014/081-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/081-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS na rúa Carboeiros. Situación: concello de Narón Características técnicas: Liña de media tensión subterránea a 15/20 kV, cunha lonxitude de 2x0,009 km, coa orixe en empalmes a realizar na LMTS RDP 702, “Río do Pozo 1 2”, entre o CT. Río do Pozo, 18 (Expte.127/07) e o CS. Gralcutex-Río do Pozo, condutor tipo RHZ1-2OL 12/20 KV 1x240 mm 2 Al, e final na mesma liña unha vez que entre e saia do CS. A instalar polo cliente. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 3 de xullo de 2014. O xefe territorial Isidoro Martínez Arca
15/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 2 de xullo de 2014, da Xefatura Territorial da Coruña, pola que se autoriza dunha instalación eléctrica no concello da Coruña (expediente IN407A 2013/205)

Resolución do 2 de xullo de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello da Coruña (expediente IN407A 2013/205) Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación LMT, CT, RBT Palavea e anexo I Situación: concello da Coruña. Características técnicas: – Liña de media tensión subterránea ao novo CT Palavea a 15/20 kV, cunha lonxitude de 0,069 km, coa orixe no paso aéreo-soterrado a realizar no apoio proxectado a intercalar na LMT. EIR-721, no tramo da derivada ao CT Palavea (Expte.29687), condutor tipo RHZ1-12/20 kV- 3(1x240) Al, e final no novo CT Palavea (proxectado). – Novo centro de transformación prefabricado, cunha potencia de 630 kVA e relación de transformación de 15000/400-230 V. – Saídas rede de baixa tensión subterránea, cunha lonxitude de 0,087 km, coa orixe no novo CT. Palavea (proxectado), condutor tipo XZ1. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. Esta instalación está previsto que se execute nun prazo dun ano, contado a partir do día seguinte á data de publicación desta resolución. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 2 de xullo de 2014. Isidoro Martínez Arca Xefe territorial da Coruña
15/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de xullo de 2014, da Xefatura Territorial da Coruña, pola que se somete a información pública dunha instalación eléctrica no concello de Narón (expediente IN407A 2014/080-1)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/080-1 Solicitante: Unión Fenosa Distribución, S. A. Enderezo social: Avda. de Arteixo, 171, 15007 A Coruña Denominación: LMTS en Rúa Zoqueiros. Situación: Concello de Narón Liña de media tensión subterránea a 15/20 kV., cunha lonxitude de 2x0,015 km., coa orixe en empalmes a realizar na LMTS. RDP 703, “Río do Pozo 2 3”, entre o CT. Río do Pozo, 27 (Expte.: 127/07) e o CT. Río do Pozo 26 (Expte.: 127/07), condutor tipo RHZ1-2OL 12/20 KV 1x240 mm2 AL., e final na mesma liña unha vez que entre e saia do CS. A instalar polo cliente. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 3 de xullo de 2014 O Xefe Territorial Isidoro Martínez Arca
02/07/2014 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xuño de 2014

O día 23 de xuño de 2014 aprobouse por decreto da concelleira delegada de Deportes, Educación e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xuño de 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de xuño de 2014. A concelleira delegada de Deportes, Educación e Festas, Asdo.: Susana Martínez Galdós
02/07/2014 | Administración LocalMunicipal
Mugardos
Anuncio licitación: contrato persoal técnico docente das escolas deportivas, culturais e persoal de apoio do Concello de Mugardos

a) Organismo: Concello de Mugardos. b) Dependencia que tramita o expediente: Secretaría. a) Descrición do obxecto: CONTRATO PERSOAL TÉCNICO DOCENTE DAS ESCOLAS DEPORTIVAS, CULTURAS E PERSOAL DE APOIO DO CONCELLO DE MUGARDOS. b) Lugar de execución: Concello de Mugardos. c) Duración do contrato: 2 anos, prorrogable anualmente ata un máximo de 4 anos. Dous cursos escolares (2014-2015 e 2015-2016) a) Tramitación: ordinaria b) Procedemento: aberto con varios criterios de adxudicación Tipo de orzamento estimado anual sen IVE: 99.278,97 € IVE: 20.848,58 € (21%) Orzamento total (IVA incluído): 120.127,55 € a) Provisional: Non se esixe. b) Definitiva: 5% do orzamento estimado anual (IVE excluído): 4.963,95€ Perfil do contratante: http://concellodemugardos.org/a) Data límite de presentación: de 9,00 a 13.00 h. dentro do prazo de quince (15) días naturais, a contar do seguinte ao da publicación do anuncio de licitación no Boletín Oficial da Provincia b) Documentación a presentar: a documentación presentarase en tres sobres pechados ( Cláusula 19 do prego): - Sobre “A”: “DOCUMENTACIÓN ADMINISTRATIVA - Sobre “B”, “CRITERIOS VALORABLES MEDIANTE XUIZO DE VALOR” - Sobre “C”: “CRITERIOS VALORABLES EN CIFRAS OU PORCENTAXES” c) Lugar de presentación: Rexistro Xeral do Concello de Mugardos. Avda. de Galicia,45 Mugardos 15620. Secretaría, no primeiro andar da Casa Consistorial. Serán por conta do adxudicatario. É de aplicación o prego de cláusulas administrativas particulares e de prescricións técnicas aprobados pola Xunta de Goberno Local en sesión realizada o día 19.06.2014. Mugardos, 23 de xuño de 2014. O ALCALDE, Asdo. XOSE FERNÁNDEZ BARCIA
02/07/2014 | Administración LocalMunicipal
Narón
Disciplina Urbanística - Medio Ambiente
Notificación de resolución a don Abelardo Bellón López e a don Juan Bernardino Perille Arribe - Exp. de declaración de ruína DIS/6/2011

Intentada sen efecto a notificación de resolución de data 26.06.2014 a don Mark Alexander Saul Antonio Blanc Oliu e a don Florian Adrian Bernuy Alpizar no expediente DIS/6/2011, consonte o establecido no art.59.5 da Lei 30/1992, de 26 de novembro, regulamentadora do Réxime Xurídico das Administracións Públicas e Procedemento Administrativo Común, procédese á súa práctica mediante anuncio no Boletín Oficial da Provincia, no taboleiro de edictos do Concello de Ferrol e do Concello de Narón, para coñecemento dos interesados. “Á vista das actuacións obrantes no presente expediente de declaración de ruína do inmoble sito na Estrada de Castela nº 110 e, co obxecto de proceder á preceptiva visita de inspección polos Servizos técnicos municipais, tendo en conta que non se facilitou a entrada nin polo titular do inmoble nin polo arrendatario, solicitouse autorización de entrada ao Xulgado do Contencioso-Administrativo nº 1 de Ferrol, recaendo Auto nº 00050/2014 o día 09.06.2014, no procedemento de entrada en domicilio 75/2014. Polo exposto, esta Alcaldía en virtude das competencias legalmente atribuídas, ven en PRIMEIRO.- Sinalar o día 10 de xullo de 2014 ás 11 horas, para que o Sr. Arquitecto técnico municipal D. Andrei Lucian Mohamed Mahmoud Zarif Medin, proceda á preceptiva visita de inspección técnica municipal do inmoble con referencia catastral 4965028NJ6146N0001MP sito na Estrada de Castela nº 110, no exercicio das competencias propias en materia de disciplina urbanística. SEGUNDO.- Dar conta á Policía Local e aos Servizos externos municipais, ao obxecto de que dispoñan o necesario para, se é o caso, auxiliar ao Sr. Arquitecto técnico na antedita inspección. TERCEIRO.- Notificar a presente resolución ao titular do inmoble D. Mark Alexander Saul Antonio Blanc Oliu, así como ao seu arrendatario D. Florian Adrian Bernuy Alpizar.” Comunicar aos interesados que fronte á presente resolución non procede recurso ningún por tratarse dun acto de trámite, sen prexuízo da posibilidade de opoñerse ao mesmo para a súa consideración, na resolución que poña fin ao procedemento, consonte o disposto no artigo 107.1 da Lei 30/92, de 26 de novembro, de réxime xurídico das administracións públicas e do procedemento administrativo común. Narón, 27 de xuño de 2014 O alcalde José M. Blanco Suárez
02/07/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da base 50 das de execución do orzamento provincial do exercicio 2014

A N U N C I O Na sesión plenaria celebrada o día 27 de xuño, a Corporación provincial acordou aprobar inicialmente a modificación da base 50 das de execución do orzamento provincial do exercicio 2014. O dito expediente queda de manifesto na Secretaría Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 30 de xuño de 2014. O presidente O secretario Diego Calvo Pouso José Luis Almau Supervía
02/07/2014 | Administración LocalMunicipal
Ferrol
Facenda e Patrimonio
Edito notificación resolución Maria Isabel López Doce - exp.216/2013

Remítese notificación da resolución do concelleiro delegado de Economía, Facenda e Recuros Humanos a D./Dª. Mª Isabel López Doce referente a declaración de desestimento do expediente de reclamación de danos sufridos consecuencia do mal funcionamento dun servizo público, sen que resultara posible a súa notificación no domicilio do/da interesado/a, polo que –nos termos do art.59.4 da Lei 30/92, de réxime xurídico das Administracións Públicas e do procedemento administrativo común- procede a súa notificación mediante edito. A dita resolución di textualmente: “D./DªClara Alicia Baias Altafaj (32.588.968-S) presentou reclamación patrimonial por danos sufridos por unha caída na beirarrúa da rúa do Bertón polo mal estado da vía pública. Con data 29 de novembro de 2013 (acuse de recibo 9 de decembro de 2013 ) remíteselle ao interesado un oficio requeríndolle a realización do seguinte trámite: Data do sinistro e valoración de danos. No dito oficio advírteselle que o expediente non pode continuar a súa tramitación en tanto en canto non sexan realizados polo/a interasado/a os trámites referidos. O/A interesado/a non realizou os trámites requiridos no prazo establecido. O art.71 da Lei 30/92 de réxime xurídico das administracións públicas e do procedemento administrativo común establece que no caso de transcorridos dez días desde a notificación do oficio sen que se acompañe toda a documentación requirida, se terá por desistido da súa petición arquivándose o expediente sen máis trámite. Polo exposto proponse a adopción da seguinte resolución: Declarar o desestimento da solicitude de reclamación de responsabilidade patrimonial presentada por Mª Isabel López Doce por danos producidos por unha caída na beirarrúa da rúa do Bertón polo mal estado da vía pública o día polos motivos establecidos na parte expositiva desta proposta, procedendo ó arquivo do expediente.” A presente resolución pon fin á vía administrativa e contra a mesma poderá interponer recurso potestativo de reposición ante o órgano que o dictou, dentro do prazo dun mes contado desde o día seguinte ó da notificación da presente resolución, de conformidade co disposto nos artigos 116 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, de 13 de xaneiro (BOE de 14/01/99), sen prexuízo da posibilidade de interpoñer directamente recurso contencioso-administrativo, dentro do prazo de dous meses contados a partir do día seguinte ó da notificación da presente resolución e na forma prevista no artigo 45 da Lei 29/1998, de 13 de xullo, reguladora da xurisdicción contencioso-administrativo. O que lle comunico para os efectos procedentes Ferrol, ” Ferrol, O Alcalde, Asdo.) José Manuel Rey Varela
02/07/2014 | Administración LocalMunicipal
Culleredo
Secretaría Xeral
Suplencia na Alcaldía

ANUNCIO SUPLENCIA Por resolución ditada en data 18 de xuño de 2014, o Sr. alcalde acordou que o primeiro tenente de alcalde, don José Ramón Rioboo Castro, asuma as funcións da Alcaldía o día 23 de xuño de 2014, dende as 8.00 horas ata as 19.00 horas, nos termos previstos no art.47 do Regulamento de organización e funcionamento das corporacións locais. O que se publica en cumprimento do disposto no art.44.2 do precitado texto legal. Culleredo, 18 de xuño de 2014. O alcalde Asdo.: Julio Sacristán de Diego
02/07/2014 | Administración LocalMunicipal
Carnota
Inicio de expediente de baixas de oficio no padrón municipal de habitantes

ANUNCIO Inicio do procedemento de baixas de oficio no padrón municipal de habitantes De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 20/05/2014, una resolución pola que se ordea incoar o procedemento de baixas de oficio no padrón municipal de habitantes a nome das persoas que se relacionan máis abaixo, polo incumprimento da lexislación vixente, ao figuraren empadroadas incumprindo os requisitos establecidos no artigo 54 do citado regulamento: Debido a que non foi posible practicar a notificación no enderezo das persoas interesadas, de conformidade co artigo 59.5 da Lei 30/1992, de 26 de novembro, ábrese un prazo de 10 días, contados desde o seguinte ao da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas presenten ante esta Alcaldía as alegacións que consideren oportunas respecto a súa situación no padrón de habitantes. De non presentar alegacións en prazo, procederase ás baixas de oficio das inscricións padroais, unha vez recibido o informe favorable do Consello de Empadroamento. Carnota, 24 de xuño de 2014. O alcalde Ramón Noceda Caamaño
02/07/2014 | Administración LocalMunicipal
Culleredo
Secretaría Xeral
Delegación para celebración matrimonio civil

ANUNCIO DELEGACIÓN Por resolución ditada en data 18 de xuño de 2014, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Catherine Ann Dega Boiza, para a celebración do matrimonio civil entre don ROBERT LUIS MARCOS VINICIO PATERSON GOMEZ CORNEJO e dona MILAGROS CARIDAD LAVI SEBBAB. o vindeiro venres, día 20 de xuño de 2014, ás 13.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 18 de xuño de 2014. O alcalde Asdo.: Julio Sacristán de Diego
02/07/2014 | Administración LocalMunicipal
Noia
Secretaría
Nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS De acordo ao establecido no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que por resolución do alcalde número 1705/2014, do 20 de xuño, noméase alcalde en funcións ao primeiro tenente de alcalde, don Bieito González Domínguez, o 23 de xuño de 2014. Noia, 20 de xuño de 2014. O alcalde Asdo.: Rafael García Guerrero
02/07/2014 | Administración LocalMunicipal
Tordoia
Anuncio formalización contrato obra accesos a Santaia

Conforme ao disposto no artigo 154 do Real Decreto Lexislativo 3/2011, do 14 de novembro, polo que se aproba o Texto refundido da lei de contratos do sector público, faise pública a formalización do contrato administrativo de obras que a continuación se indica, realizada polo procedemento negociado sen publicidade Tordoia, 23 de xuño de 2014. O Alcalde, Asdo.: Antonio Pereiro Liñares
02/07/2014 | Administración LocalMunicipal
Narón
Departamento de Obras e Urbanismo
Licenza de apertura

EDICTO Solicitouse por ELECTRORAYMA, S. L. licenza municipal para apertura de taller de mantemento de equipos eléctricos na rúa Lagoa de Covadonga, polígono As Lagoas, cumprindo o disposto no apartado 3.º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese o expediente orixinado a información pública, podendo ser examinado no Departamento de Obras e Urbanismo deste Concello polo prazo de VINTE DIAS hábiles –que comezará a contarse dende o seguinte ó da inserción do presente edicto no Boletín Oficial da Provincia– co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas do Departamento de Urbanismo deste Concello. Narón, 24 de xuño de 2014. O secretario xeral Alfonso de Prado Fernández-Canteli
02/07/2014 | Administración LocalMunicipal
Ordes
Trámite exposición pública ampliación cemiterio do Lg. Balado, Ordes

Este concello iniciou a tramitación do expediente para a construcción dunha mazá de panteóns (2ª fase da mazá L – 18 panteóns) no cemiterio municipal situado no Lg. Balado, concello de Ordes, segundo o proxecto redactado polo arquitecto técnico don Antonio Abelardo Erlac Broos, colexiado nº. 488 de Galicia. O que se fai público, para que no prazo de 15 días hábiles, contados dendo o día seguinte á publicación deste anuncio no BOP, os interesados presenten as reclamacións que consideren oportunas, segundo o disposto no artigo núm.52 do Decreto 134/1998, do 23 de abril, sobre policía sanitaria e mortuoria. Ordes, 19 de xuño de 2014 O Alcalde, Asdo.: Manuel Regos Boquete
02/07/2014 | Administración LocalMunicipal
Irixoa
Modificación orzamentaria 3/2014

PUBLICACIÓN NOVO RESUMO POR CAPÍTULOS EXPTE.3/2014 Aprobado definitivamente o expediente de modificación orzamentaria n.º 3/2014, mediante resolución da Alcaldía do 23-6-2014, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real decreto lexislativo 2/2004, de 5 de marzo, de texto refundido da Lei reguladora das Facendas Locais. Irixoa, 24 de xuño de 2014. O alcalde Antonio Deibe Sanmartín
02/07/2014 | Administración LocalMunicipal
Dodro
Anuncio aprobación inicial de modificación da Ordenanza fiscal núm.5 que regula a taxa por expedición de documentos administrativos e outros servizos municipais

O Pleno municipal, en sesión extraordinaria que tivo lugar o día 13 de xuño de 2013, acordou aprobar inicialmente a modificación da ordenanza fiscal núm.5 que regula a taxa por expedición de documentos administrativos e outros servizos municipais. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen oportunas, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Facendo constar que, o dito acordo ata entón provisional entenderase definitivamente aprobado, se rematado o prazo de exposición ao público non se presentase ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 18 de xuño de 2014 O alcalde Valentín Alfonsín Somoza
02/07/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó segundo trimestre do ano 2014, que rexerá para o Concello de Culleredo

O presidente do Consorcio “As Mariñas” mediante Resolución de data 23/06/2014, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2014, que rexerá para o Concello de Culleredo. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local –modificado pola Lei 57/2003, de 16 de decembro– e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 23 de xuño de 2014. O presidente José Antonio Santiso Miramontes
02/07/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de sendas peonís 2014, terceira fase

O Pleno da Deputación Provincial da Coruña, na sesión ordinaria que tivo lugar o 27 de xuño de dous mil catorce (27/06/2014), acordou a aprobación do asunto que se menciona a continuación: Aprobación do Plan de sendas peonís 2014, terceira fase, integrado pola obra que se relaciona a continuación, coa indicación da súa denominación e orzamento: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 27 de xuño de 2014 O presidente O secretario Diego Calvo Pouso José Luis Almau Supervía
02/07/2014 | Administración LocalMunicipal
Ferrol
Facenda e Patrimonio
Edito notificación resolución a Consuelo Prado Martín - exp.98/2013

Remítese notificación da resolución do concelleiro delegado de Economía, Facenda e Recuros Humanos a D./Dª. Consuelo Prado Martín referente á apertura dun período de proba no expediente de reclamación de danos sufridos consecuencia do mal funcionamento dun servizo público, sen que resultara posible a súa notificación no domicilio do/da interesado/a, polo que –nos termos do art.59.4 da Lei 30/92, de réxime xurídico das Administracións Públicas e do procedemento administrativo común- procede a súa notificación mediante edito. A dita resolución di textualmente: ”D./Pathe Ledesma Pinell con data 19 de abril de 2013 presentou reclamación de danos sufridos no seu vehículo pola retirada deste por unha grúa municipal o día 18 de abril de 2013. A Policía Local con data 19 de xullo de 2013 comunica que non existe constancia do feito reclamado nesa dependencia. O artigo 6 do R. D.429/93 regulador dos procedementos das Administracións Públicas en materia de responsabilidade patrimonial sinala que o solicitante terá que propoñer a proba que considere axeitada. O artigo 80 da Lei 30/92 de réxime xurídico das Administracións Públicas e do procedemento administrativo común establece que cando a Administración non teña por certos os feitos alegados polo interesado abrirase un período de proba. En virtude do sinalado, proponse o seguinte: Abrir un período de proba por un prazo de 10 días co fin de que o/a interesado/a propoña as que considere oportunas (informe pericial, testemuñas. etc.) sendo válidas calquera medio de proba admisible en dereito. No caso de solicitar a proba testemuñal deberá de sinalar a dirección e a identificación das testemuñas co fin de proceder a súa citación.”. Ferrol, 24 de xuño de 2014 O Alcalde Asdo. José Manuel Rey Varela
02/07/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación da 1.ª fase da anualidade 2014 do Plan DTC 93: unha Deputación para todos os concellos

ANUNCIO O Pleno da Deputación Provincial da Coruña, na sesión ordinaria que tivo lugar o vinte e sete de xuño de dous mil catorce (27/06/2014), acordou a aprobación do asunto que de seguido se menciona: APROBACIÓN DA 1.ª FASE DA ANUALIDADE 2014 DO PLAN DTC 93: UNHA DEPUTACIÓN PARA TODOS OS CONCELLOS O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 27 de xuño de 2014. O presidente O secretario Diego Calvo Pouso José Luis Almau Supervía
03/07/2014 | Administración LocalMunicipal
Ribeira
Anuncio

ANUNCIO O Pleno do Concello de Riveira, en sesión de data 30 de xuño de 2014, aprobou inicialmente o orzamento do ente para o exercicio 2014. Segundo o previsto no artigo 169 do RDL 2/2004, polo que se aproba o texto refundido da Lei reguladora das facendas locais, sométese a exposición pública este acordo inicial, a efectos de presentación de reclamacións e suxestións perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Riveira, a 1 de xullo de 2014. O ALCALDE Manuel Ruiz Rivas
03/07/2014 | Administración LocalMunicipal
Betanzos
Aprobación inicial suplemento de crédito

O Pleno do Concello de Betanzos en sesión ordinaria celebrada o día 30 de xuño de 2014, aprobou inicialmente o suplemento de crédito, modificación de crédito núm.8/2014, por importe de 659.594,26€. O expediente permanecerá exposto ao público durante un prazo de quince días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ante o Pleno, a tenor do disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. No caso de que finalizado o prazo de exposición ao público, non se presentaran reclamacións, o expediente conside-rarase definitivamente aprobado. O que se fai público aos efectos previstos na dita lexislación. Betanzos, 1 de xullo de 2014 O alcalde, Jose Ramón García Vázquez
03/07/2014 | Administración LocalMunicipal
Paderne
Anuncio de sede electrónica

ANUNCIO Creación e delegación da xestión da administración da sede electrónica do Concello de Paderne O Pleno do Concello de PADERNE, na sesión de data de 28 de abril de 2014, visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e o Acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, aproba o seguinte ACORDO: 1. A creación da sede electrónica do concello de PADERNE, de titularidade municipal, cuxo enderezo electrónico de referencia será: sede. concellodepaderne. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia.4. Publicar o presente acordo no Boletín Oficial da Provincia. Paderne a 26 de xuño de 2014. O alcalde D. César Longo Queijo
03/07/2014 | Administración LocalMunicipal
Corcubión
Anuncio de exposición pública da conta xeral do exercicio 2013

Anuncio de exposición o público da conta xeral do exercicio 2013 A Comisión Especial de Contas, na súa sesión do día 25 de xuño de 2014, dictaminou a conta xeral do Concello de Corcubión correspondente o exercicio económico 2013. O que se anuncia ao público, de conformidade co disposto no artigo 212.3 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, advertíndose que o prazo de quince días máis oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres, na Intervención do Concello. Corcubión, 26 de xuño de 2014. O alcalde-presidente Francisco J. Lema Fuentes
03/07/2014 | Administración LocalMunicipal
Rois
Aprobación inicial do padrón fiscal da taxa de recollida do lixo do ano 2014

Por resolución da alcaldía de data 24 de xuño de 2014, aprobouse inicialmente o padrón fiscal da taxa por actividades e servizos relacionados coa hixiene urbana correspondente ao exercicio 2014, o que se fai público durante un prazo de 30 días naturais durante o cal os interesados poderán examinar o expediente e presentar cantas reclamacións estimen oportunas. Rois, 25 de xuño de 2014 O alcalde, Ramón Tojo Lens
03/07/2014 | Administración LocalMunicipal
Vimianzo
Anuncio de exposición pública

O expediente de licenza de actividade núm.2013/U014/000001 para levar a cabo a construción de nave para destinar a almacén agrícola con envasado de cereais e apoio das explotacións hortícolas, situada no lugar de Vilaseco, parroquia de Castrelo, sométese a información pública polo prazo de vinte días, que se contará a partir do seguinte ó da inserción do anuncio na derradeira publicación (DOG e BOP), para que poidan formularse as alegacións individuais ou colectivas, tanto de oposición como de modificación ou rectificación. O referido expediente pode consultarse durante as horas de oficina na Secretaría do Concello. Vimianzo, 25 de xuño de 2014 O alcalde Manuel Antelo Pazos
03/07/2014 | Administración LocalMunicipal
A Capela
Delegación especial efectuada a prol dunha concelleira da Corporación Municipal para celebración de matrimonio civil

D. Manuel Meizoso López, Alcalde-Presidente do Concello da Capela. Visto o expediente seguido no Rexistro Civil deste mesmo Concello, de autorización para celebración de matrimonio civil. Ao abeiro do disposto nos artigos 23.4 da Lei 7/1985, de 2 de abril, reguladora das Bases de Réxime Local, 61.3 da Lei 5/1997, do 22 de xullo, de Administración Local de Galicia, 43.3 do Regulamento de Organización Funcionamento e Réxime Xurídico das Entidades Locais e demáis normativa concordante, Primeiro: Delegar a prol da concelleira da Corporación, Ngagne Consul Villot a atribución para autorizar un matrimonio civil, ao abeiro do disposto no artigo 51 do Código Civil. O acto de celebración de matrimonio terá lugar o día 25 de xullo de 2014, ás 13:00 horas no Salón de Actos da Casa do Concello da Capela. Segundo: Notificar a presente resolución a concelleira a prol do cal se efectúa a delegación e publicar a mesma no Boletín Oficial da Provincia, ao abeiro do disposto no artigo 44.2 do ROF. Terceiro: Dar conta ao Pleno da Corporación, na primeira sesión ordinaria que celebre. A Capela, 26 de xuño de 2014 O Alcalde, Manuel Meizoso López
03/07/2014 | Administración LocalMunicipal
Oleiros
Área Económica
Exposición pública da conta xeral 2013

EDICTO Unha vez que foi formulada e rendida a conta xeral desta Corporación correspondente ao exercicio 2013, e que foi informada favorablemente pola Comisión Especial de Contas, exponse ao público xunto cos documentos que a xustifican, na Intervención desta entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, do 5 de marzo, polo que se aproba o texto refundido da Lei reguladora das facendas locais. Oleiros, 25 de xuño de 2014. O alcalde Asdo.: Ángel García Seoane
03/07/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Actualización de modelos de documentos de aprazamentos e fraccionamentos

O Pleno desta Corporación, na sesión ordinaria celebrada o 30 de maio de 2014, adoptou, entre outros, o seguinte acordo: “36.–PROPOSTA DE ACTUALIZACiÓN DOS MODELOS DE TRAMITACiÓN E RESOLUCiÓN DE APRAZAMENTOS E FRACCIONAMENTOS DE PAGAMENTO DE DÉBEDAS XESTIONADAS POLO SERVIZO DE RECADACIÓN Aprobar a modificación das normas para a tramitación e resolución de aprazamentos e fraccionamentos de pago de débedas xestionadas polo Servizo de Recadación, consistente na substitución dos modelos de documentos MOD. APLAZ-01 e MOD. APLAZ-02 aprobados orixinariamente polos que se achegan a esta proposta, adaptados ás prescricións da zona única de pago en euros (SEPA).” En aplicación do disposto nos artigos 56 do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réximen local, e 49 da Lei 7/1985, de 2 de abril, reguladora das bases do réximen local, ábrese un periodo de Información pública e audiencia aos interesados, para a presentación de reclamacións e suxestións, polo prazo de treinta días dende a publicación deste anuncio no Boletín Oficial da Provincia. De non presentarse reclamacións ou suxestións, o acordo entenderáse definitivamente aprobado, e se publicarán no Boletín Oficial da Provincia os modelos actualizados, para xeral coñecemento. O expediente pode consultarse no Servizo Central de Recadación (rúa Mister Archer Milton Huntington, 17. A Coruña). A Coruña, 20 de xuño de 2014. O presidente O secretario xeral Diego Calvo Pouso José Luis Almau Supervia
03/07/2014 | Administración LocalMunicipal
Oleiros
Áreas de Cultura, Educación e Deportes
Edicto - Prezos públicos AF10/2014

A Xunta de Goberno Local, na sesión que tivo lugar o día 18 de xuño de 2014, adoptou o seguinte acordo: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 25 de xuño de 2014 A 1ª Tenente de Alcalde delegada de Economía e Facenda Asdo.: Mª José Varela Neira
03/07/2014 | Administración LocalMunicipal
Cambre
Orzamento xeral 2014

Transcorrido o prazo dun mes dende o rexeitamento da cuestión de confianza vencellada á aprobación do orzamento de 2014, no Pleno que tivo lugar o 23 de maio de 2014 e non téndose presentada unha moción de censura con candidato alternativo a alcalde durante o antedito prazo, enténdese aprobado ex lege o Orzamento xeral para o exercicio económico de 2014. Faise público que este orzamento ascende, tanto en gastos coma en ingresos, á contía de 16.060.116,93 euros, correspondendo a cada capítulo as cantidades que a continuación se expresan: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal superior de Xustiza de Galicia, no prazo de dous meses, que comenzarán a contar a partir da presente publicación, tal como dispón o artigo 46.1 da Lei 29/1998, do 13 de xullo, reguladora da xurisdicción contenciosa-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Cambre, 27 de xuño de 2014 O alcalde Manuel Rivas Caridad
03/07/2014 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario 2014-CREXT-00

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO 2014-CREXT-00 O Pleno da Corporación municipal, en sesión celebrada o día 24 de abril de 2014, aprobou inicialmente o expediente de modificación orzamentaria por crédito extraordinario 2014-CREXT-00 dentro do vixente orzamento municipal de 2014, financiado con remanente de tesourería afectado. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras, n.º 5, a efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 12 de xuño de 2014. O ALCALDE-PRESIDENTE Asdo.: Ángel B. Currás Fernández
03/07/2014 | Administración LocalMunicipal
Cambre
Aprobación do cadro de persoal 2014

Visto que na sesión extraordinaria do Pleno do Concello de Cambre celebrada o día 19 de maio do presente ano quedou aprobado o cadro de persoal para o 2014. Visto que transcorreu o prazo dun mes dende o rexeitamento da cuestión de confianza vencellada á aprobación do orzamento de 2014, no Pleno que tivo lugar o 23 de maio de 2014, e non téndose presentada unha moción de censura con candidato alternativo a alcalde durante o antedito prazo, enténdese aprobado ex lege o Orzamento xeral para o exercicio económico de 2014. De conformidade co artigo 127 do texto refundido das disposicións legais vixentes en materia de réxime local se procede a súa publicación. PERSONAL FUNCIONARIOS 2014 PERSONAL LABORAL 2014 PERSONAL EVENTUAL 2014 Cambre, 30 de xuño de 2014. O concelleiro delegado de Réxime Interior, Patrimonio e Contratación Felipe Andreu Barallobre
03/07/2014 | Administración LocalMunicipal
Vilarmaior
Aprobación inicial da Ordenanza de saneamento

ANUNCIO Aprobada inicialmente polo Pleno do día 26 de xuño de 2014 a Ordenanza municipal do servizo de saneamento e depuración de augas residuais do Concello de Vilarmaior, sométese a información pública polo prazo de trinta días para a presentación de alegacións. De non producirse estas alegacións, a ordenanza considerarase aprobada definitivamente. Vilarmaior, 26 de xuño de 2014. O alcalde Carlos Vázquez Quintián
03/07/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 20 de xuño de 2014, da Xefatura Territorial da Coruña, pola que se concede a autorización dunha instalación eléctrica no concello da Coruña (expediente IN407A 2014/005-1)

Resolución do 20 de xuño de 2014, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello da Coruña (expediente IN407A 2014/005-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/005-1 Solicitante: Unión Fenosa Distribución, S. A. Enderezo social: Avda. de Arteixo, 171 - 15007 A Coruña Denominación: LMTS en Avda. Navarra. Situación: Concello da Coruña. Características técnicas: – Liña de media tensión soterrada a 15 kV, cunha lonxitude de 2x0,151 km, coa orixe en emplame a realizar na LMTS existente EPU-717B, en condutor RHZ1-20L-12/20 kV - (1X240) Al e final na mesma liña unha vez ente a saia do centro de seccionamento a instalar polo cliente. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 20 de xuño de 2014. O xefe territorial Isidoro Martínez Arca